**UZAICINĀJUMS**

**dalībai cenu aptaujā**

**“Valsts policijas koledžas mājas lapas** <https://www.policijas.koledza.gov.lv> **administrēšanas pakalpojuma un klātienes tehniskā atbalsta nodrošināšana uz vienu gadu”.**

1. **Pasūtītājs:**

Valsts policijas koledža (turpmāk– **Koledža**)

Ezermalas 10, Rīga, LV – 1014

**2. Kontaktpersona:**

Valsts policijas koledžas Administratīvās nodaļas juridiskā atbalsta grupas iepirkumu speciāliste Ingrīda Borovoja, e-pasts: ingrida.borovoja@koledza.vp.gov.lv.

**3. Informācija par iepirkuma priekšmetu:**

Iepirkuma priekšmets ir Valsts policijas koledžas mājas lapas administrēšanas pakalpojuma nodrošināšana, tai skaitā satura atjaunošana un tehnisko problēmu novēršana. Pakalpojuma ietvaros paredzēts sniegt arī klātienes tehnisko atbalstu Koledžas telpās un ārpus tām oficiālo pasākumu laikā. Pakalpojumam jāatbilst tehniskajā specifikācijā noteiktajām prasībām (uzaicinājuma dalībai cenu aptaujā, pielikums Nr.1.).

Pakalpojuma sniegšana nepieciešama uz termiņu - viens gads.

Cenu aptauja tiek veikta savlaicīgi, ņemot vērā, ka pašreizējā līguma darbības termiņš beidzas 2025. gada 30. novembrī. Līgums tiks noslēgts tagad, bet provizoriskais līguma spēkā stāšanās laiks 2025. gada decembris, tas sāks darboties pēc pašreizējā līguma beigām.

**4. Prasības pretendentiem:**

Pretendents ir juridiska persona, kura ir reģistrēta Latvijas Republikas normatīvajos aktos noteiktajā kārtībā.

Attiecībā uz pretendentu nav konstatējami Publisko iepirkumu likuma 9. panta astotajā daļā minētie apstākļi.

Pretendents apliecina, ka tam (t.sk. to valdes vai padomes locekļiem, patieso labuma guvējiem, pārstāvēt tiesīgajām personām vai prokūristam, vai personai, kura ir pilnvarota pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

 **5. Piedāvājuma iesniegšana:**

Pretendents aizpilda pieteikumu dalībai cenu aptaujā un “Tehnisko specifikāciju/ Tehnisko piedāvājumu/ Finanšu piedāvājumu” (uzaicinājums dalībai cenu aptaujā, pielikums Nr.2).

Piedāvājums jāiesniedz parakstīts ar drošu elektronisko parakstu (e-parakstu) komersanta pārstāvības tiesīga persona.

Piedāvājumu drīkst parakstīt pieteikumā norādītā kontaktpersona un/vai cita komersanta deleģēta persona, ja tai ir derīga pilnvara, kas pievienota piedāvājuma iesniegšanas brīdī. Pilnvarai jābūt parakstītai un apliecinātai atbilstoši normatīvajiem aktiem.

Ja komersantam nav pieejams elektroniskais paraksts, piedāvājumu drīkst parakstīt ar fizisku parakstu pārstāvības tiesīga persona vai komersanta pilnvarota persona ar derīgu pilnvaru. Šādā gadījumā dokuments jāieskenē un jāiesniedz PDF formātā, lai nodrošinātu tā elektronisku apriti.

Pieteikumu pretendents Koledžā iesniedz līdz **2025. gada 01. septembrim plkst.16:00**, nosūtot to elektroniski parakstītu uz šādu elektronisko adresi: ingrida.borovoja@koledza.vp.gov.lv, vai iesniedz parakstītu papīra formā Koledžas Administratīvās nodaļas Administratīvā korpusa 208/2. kabinetā Ezermalas ielā 10, Rīgā, LV-1014.

Pretendents var iesniegt tikai vienu piedāvājuma variantu.

Sagatavojot piedāvājumu, pretendents ņem vērā Ministru kabineta 2017. gada 20. jūnija noteikumus Nr.353 “Prasības zaļajam publiskajam iepirkumam un to piemērošanas kārtība”.

Pretendents sagatavo piedāvājumu cenas norāda ar 2 zīmēm aiz komata.

**6. Piedāvājuma vērtēšana:**

Koledža vērtē pienācīgi iesniegtus piedāvājumus pēc šādiem kritērijiem:

- piedāvājums atbilst cenu aptaujas uzaicinājuma dokumentācijas un Tehniskās specifikācijas prasībām,

- piedāvātā cena ir zemākā un/vai kopējās izmaksas ir saimnieciski izdevīgākas,

Koledža pieņem lēmumu slēgt līgumu ar pretendentu, kura piedāvājums atbilst šajā cenu aptaujas uzaicinājumā norādītajām prasībām, un par kura kvalifikāciju un reputāciju Koledžai nav šaubu.

**7. Pakalpojuma līgums, samaksas noteikumi:**

Par pakalpojuma sniegšanu, izpildes laiku, kartību un tml. vienojas līgumslēdzēju pušu kontaktpersonas.

Apmaksa tiek veikta katru kalendāro mēnesi līdz 30.datumam. Koledža samaksā pakalpojuma sniedzējam par paveikto pēc nolīgto darbu izpildes, pamatojoties uz ikmēneša darbu pieņemšanas – nodošanas aktu.

**Gadījumā ja, dalība cenu aptaujā neliekas saistoša, vai jūs nevarat tajā piedalīties, lūdzu, norādīt iemeslu (piem. nevar nodrošināt tehniskā specifikācijā norādīto, nav saprotama tehniskā specifikācija, neatbilstošs profils, pārāk mazs daudzums u.c. iemesli).**

**1.pielikums**

**Uzaicinājumam dalībai cenu aptaujā**

“Valsts policijas koledžas mājas lapas <https://www.policijas.koledza.gov.lv> administrēšanas pakalpojuma un klātienes tehniskā atbalsta nodrošināšana uz vienu gadu”.

**Tehniskā specifikācija**

**“Valsts policijas koledžas mājas lapas** <https://www.policijas.koledza.gov.lv> **administrēšanas pakalpojuma un klātienes tehniskā atbalsta nodrošināšana uz vienu gadu”.**

1. **Vispārīgās prasības**
2. Izpildītājs apņemas bez papildu samaksas novērst identificētās neatbilstības, kuras radušās Izpildītāja veiktās darbības vai bezdarbības rezultātā;
3. Pasūtītājs rakstveidā informē Izpildītāju par atklātajiem veiktā Pakalpojuma trūkumiem, ja tas ir nekvalitatīvs, nepilnīgs, kā arī, ja tiek konstatēti citi apstākļi.
4. Finanšu piedāvājumā piedāvātā cena ietver visus ar pakalpojuma sniegšanu saistītos izdevumus, ieskaitot transporta izdevumus, darbaspēka izmaksas, visa veida sakaru izmaksas un izmaksas, kas saistītas ar pakalpojumu kvalitātes nodrošinājumu, kā arī visi riski, tajā skaitā visi iespējamie sadārdzinājumi. Finanšu piedāvājuma cenā iekļauti visi nodokļi un nodevas, izņemot PVN, ja tādas ir paredzētas.
5. Izpildītājs iesniedz rēķinu Pasūtītājam elektroniski, nosūtot to uz Pasūtītāja norādīto E-Adresi: **EINVOICE@90000072027**. Visiem rēķiniem jābūt noformētiem atbilstoši Latvijas Republikas normatīvo aktu prasībām, t.sk. attiecībā uz piemērojamo elektroniskā rēķina standartu un tā pamatelementu izmantošanas specifikāciju un aprites kārtību, kā arī tajos jābūt norādītiem Pasūtītāja rekvizītiem un informācijai par Līguma datumu un numuru. Ja rēķini nav noformēti atbilstoši Līguma punkta prasībām, Izpildītāja pienākums ir izrakstīt un nosūtīt Pasūtītājam jaunu rēķinu. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis. Šajā gadījumā samaksas termiņš tiek skaitīts no dienas, kad Izpildītājs iesniedz atbilstoši Līguma noteikumiem noformētu rēķinu.

*Sīkāk :* [*https://www.vid.gov.lv/lv/e-rekini*](https://www.vid.gov.lv/lv/e-rekini)

Koledžas sadarbības partneri e-rēķinus XML formātā var nosūtīt **arī izmantojot Peppol Directory** [**https://directory.peppol.eu/public/**](https://directory.peppol.eu/public/)

Valsts policijas koledžai ir konts: <https://directory.peppol.eu/public/locale-en_US/menuitem-search?q=policijas&action=view&participant=iso6523-actorid-upis%3A%3A9939%3Alv90000072027>

1. **Tehniskās prasības**

|  |  |  |
| --- | --- | --- |
| **Nr.p.k.** | **Tehnisko prasību apraksts** | **Indikatīvais pakalpojuma ilgums** |
|  |  |  |
| **1.** | Valsts policijas koledžas tīmekļvietnes <https://www.policijas.koledza.gov.lv> (mājaslapas) administrēšana (informācijas aktualizācija, jaunu sadaļu izveide u.c.), datu ievade atbilstoši Valsts policijas koledžas struktūrvienību prasībām, tīmekļvietnes (mājaslapas) elementu izstrāde un publicēšana; | **12 mēneši** |
| **2.** | Informācijas ievietošana un atjaunošana informatīvajā monitorā (ekrānā) Koledžas vestibilā un gaiteņos; |
| **3.** | Veikt citus uzdevumus, kas saistīti ar Koledžas īpašumā esošo informācijas un komunikācijas tehnoloģiju administrēšanu (izņemot Iekšlietu ministrijas Informācijas centra un Koledžas Izmeklētāju mācību centra IKT). |
| **4.** | Sniegt tehnisku atbalstu (atskaņošanas sistēmas uzstādīšana, pieslēgšana, testēšana u.c.) Koledžas nodarbinātajiem Koledžas oficiālajos pasākumos Koledžas telpās un ārpus Koledžas. |
| **5.** | Pakalpojums jānodrošina adresē: Ezermalas iela 10, Rīga, LV – 1014. |  |
| **6.** | Pretendenta pieredzes apraksts (brīvā formā), norādot informāciju par pieredzi līdzīgu pakalpojumu sniegšanā pēdējā gada laikā. |  |
| **7.** | Finanšu piedāvājums derīgs 90 dienas. |  |

|  |  |  |
| --- | --- | --- |
|  |  |  |
| *(Pilnvarotās personas amata nosaukums)* | *(\*Personiskais paraksts)* | *(Paraksta atšifrējums)* |
|  |  |  |
| *\*(Datums)* |  |  |

\*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU\*